
CAPITOLUL I DISPOZIȚII GENERALE

	
	ART.1 Obiectul și sfera de cuprindere 

		1.1 Prezentul Regulament stabilește cadrul juridic unitar de instituire și administrare a taxei de salubrizare în orașul Turceni în conformitate cu reglementările, cu modificările si completările ulterioare, prevăzute în:
· Legea serviciilor comunitare de utilități publice nr. 51/2006 republicată, cu modificările și completările ulterioare;
· Legea serviciului de salubrizare a localităților nr. 101/2006 republicată, cu modificările și completările ulterioare;
· Ordinul A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare precum și de calculare a tarifelor/taxelor distincte pentru gestionarea deșeurilor și a taxelor de salubrizare;
· Legea nr. 92/2021 privind regimul deşeurilor, cu modificările și completările ulterioare;
· Ordonanţa de urgenţă nr. 196/2005 privind Fondul pentru mediu, aprobată prin Legea 105/2006, cu modificările și completările ulterioare;
· Legea nr. 227/2015 privind Codul fiscal, cu modificările și completările ulterioare; 
· Legea nr. 207/2015 privind Codul de procedură fiscală, cu modificările și completările ulterioare;
· Legea nr. 273/2006 a finanțelor publice locale, cu cu modificările și completările ulterioare;
· Contractul nr. 4699/31.03.2022 de delegare a gestiunii serviciului public de salubrizare a orașului Turceni, către SC Turcenisal SRL în calitate de operator al serviciilor publice de salubrizare in orasul Turceni care asigură colectarea, transferul, sortarea, transportul deșeurilor municipale, 
· Contractul nr. 935/29.12.2023 de delegare a activității de eliminare prin depozitare a deșeurilor reziduale, a deșeurilor stradale, a deseurilor de pământ și pietre provenite de pe căile publice, a reziduurilor rezultate de la instalații de tratare a  deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase, către Polaris Mediu SRL, încheiat prin Asociația de Dezvoltare Intercomunitară în Domeniul Serviciilor Publice de Salubrizare ”ADIS Gorj”.  

	1.2 Pentru asigurarea finanţării serviciilor de salubrizare, autoritățile administrației publice locale au obligația să stabilească, în condiţiile legii, taxe de salubrizare în sarcina utilizatorilor care beneficiază de serviciile de salubrizare, care să acopere costurile operatorilor de salubrizare care deservesc utilizatorii respectivi cu luarea în considerare a tuturor activităţilor componente ale serviciului de la colectarea deșeurilor până inclusiv la eliminarea acestora la depozit sau alte instalaţii, pe întregul flux al deșeurilor. În funcţie de natura activităţilor prestate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin tarife și prin taxe atât în cazul prestaţiilor efectuate în beneficiul întregii comunităţi locale cât și în cazul prestaţiilor de care beneficiază individual fără contract. 
1.3. Utilizatori ai serviciului de salubrizare sunt persoanele fizice și juridice care beneficiază de serviciile de salubrizare.
1.4. Prin prezentul regulament se reglementează instituirea și administrarea taxei de salubrizare în cazul utilizatorilor casnici, conform art.6 alin.(1) lit.k), art.34 și 35 alin.(1) lit.b) și c), alin.(2) lit.a) și b) și alin.(9), art.51 și art.55 din Legea serviciului de salubrizare a localităților nr. 101/2006 republicată, cu modificările și completările ulterioare, iar veniturile încasate din colectarea taxelor de salubrizare vor asigura finanțarea activităților serviciului de salubrizare.




	ART.2 Definiții
	În înțelesul prezentului Regulament, termenii și expresiile de mai jos au următoarele semnificații:

	Asociaţia/ADI/ADIS GORJ
	Asociaţia de Dezvoltare Intercomunitară în Domeniul Serviciilor de Salubrizare Gorj-ADIS Gorj cu sediul în Târgu Jiu cu sediul în Târgu Jiu, stada Vulcan, nr.21, județul Gorj, înregistrată la Registrul asociațiilor și fundațiilor de pe lângă judecătoria Târgu Jiu cu numărul 41 din 08.12.2008, cod  unic de înregistrare 25266343, cont RO79BACX0000001861377000 deschis la UniCredit Bank. 

	Autoritatea de Reglementare

	Autoritatea Naţională de Reglementare pentru Serviciile Publicede Gospodărie Comunală (ANRSC) sau orice altă instituţie similară care poate fi autorizată şi împuternicită, conform legislatiei în vigoare la un moment dat să monitorizeze şi să reglementeze regimul tarifelor şi/sau al Serviciului

	Clădire rezidențială
	Construcție alcătuită din una sau mai multe încăperi folosite pentru locuit, cu dependințele, dotările și utilitățile necesare, care satisface cerințele de locuit ale unei persoane sau familii

	Clădire nerezidențială
	Orice clădire care nu este rezidențială; în categoria clădirilor nerezidențiale sunt incluse acele clădiri care sunt folosite pentru activități administrative, de agrement, comerciale, de cult, de cultură, de educație, financiar-bancare, industriale, de sănătate, sociale, sportive, turistice, precum și activități similare, indiferent de utilizare și/sau denumire, fără ca aceasta să intre în categoria clădirilor rezidențiale

	Clădire cu destinație mixtă
	Clădire folosită atât în scop rezidențial, cât și nerezidențial

	Declarație de impunere /rectificativă pentru stabilirea taxei de salubrizare
	Actul întocmit de contribuabil/plătitor prin care se declară pe proprie răspundere taxa de salubrizare datorată pentru serviciile de salubrizare

	DeșeuriMenajere	
	Deşeu menajer - deşeurile provenite din gospodării/ locuinţe;


	Deseuri similare
	Deşeuri similare - deşeurile care, din punctul de vedere al naturii şi al compoziţiei, sunt comparabile cu deşeurile
menajere, exclusiv deşeurile din producţie, din agricultură şi din activităţi forestiere

	Utilizatori


	Comunităţile locale considerate în întregul lor sau comunităţile locale componente ale asociaţiilor de dezvoltare comunitară, în cazul activităţilor specific serviciului public de salubrizare prestate de către operatori a căror contravaloare se achită de autorităţile administraţiei publice locale din bugetul local și persoanele juridice care beneficiază individual de una sau de mai multe activităţi specifice serviciului de salubrizare, în cazul în care refuză încheierea contractului individual de salubrizare.

	Utilizator(i) Casnic(i)
	Persoane fizice și Asociații de proprietari/locatari care beneficiază de una sau mai multe activități specifice serviciului de salubrizare pentru deșeurile menajere generate 

	Utilizator(i) Non-Casnic(i)
	Utilizatorii, alţii decât Utilizatorii Casnici, respectiv operatori economici (persoane juridice, altele decât Asociațiile de proprietari și persoanele fizice care desfășoară activități economice pe baza liberei inițiative, precum și cei care exercită în mod autonom sau prin asociere orice profesie liberală) și instituții publice care beneficiază de una sau mai multe activități specifice serviciului de salubrizare pentru deșeurile generate în clădirile unde își desfășoară activitatea și care refuză încheierea contractelor individuale de prestări servicii cu operatorul de salubrizare autorizat

	Taxă de salubrizare
	Contravaloarea serviciilor de salubrizare de care beneficiază utilizatorii, prestate de operatorii de salubrizare autorizați

ART.3 Reguli generale
1.Orice persoană fizică cu domiciliul/reședința în orașul Turceni sau care are domiciliul pe raza altei unitați administrativ-teritoriale și locuiește în orașul Turceni are calitatea de utilizator casnic al serviciului de salubrizare.
2. Persoanele fizice care dețin în proprietate o clădire (locuită/nelocuită/locuită temporar), indiferent de destinația ei (rezidențială/nerezidențială/mixtă), aflată pe teritoriul administrativ al orașului Turceni au obligația de a depune Declarația de impunere pentru stabilirea taxei de salubrizare pentru fiecare proprietate deținută, indiferent dacă este locuită de proprietar sau dată în folosintă (comodat, închiriere, concesiune, etc) altor persoane fizice sau juridice, și datorează taxa de salubrizare, în condițiile stabilite prin prezentul regulament.
3. Persoanele juridice și persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberală care dețin în proprietate clădiri rezidențiale/mixte aflate pe teritoriul administrativ al orașului Turceni au obligația de a depune „Declarația de impunere pentru stabilirea taxei de salubrizare„ pentru fiecare proprietate deținută, indiferent dacă este utilizată de proprietar, dată în comodat sau folosință altor persoane fizice/juridice/asocieri/etc, în condițiile stabilite prin prezentul regulament.
4. Persoanele juridice și persoanele fizice autorizate care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă care dețin în proprietate/utilizează imobile cu destinație nerezidențială au obligația de a încheia contract individual cu operatorul economic; În cazul în care refuză încheierea contractului individual cu operatorul de salubritate sunt obligați să depună declarație de impunere și datorează taxa de salubrizare în condițiile stabilite prin prezentul regulament.
[bookmark: _Hlk63270524]5. În cazul clădirilor proprietate publică sau privată a statului ori a unităţilor administrativ-teritoriale, date în administrare, concesionate, închiriate, date în folosinţă, după caz, oricăror utilizatori casnici ai serviciului de salubrizare, taxa de salubrizare se datorează de concesionari, locatari, titularii dreptului de folosinţă, după caz. 
6. În cazul transmiterii ulterioare altor utilizatori casnici ai dreptului de concesiune, închiriere, administrare sau folosinţă asupra clădirii, taxa de salubrizare se datorează de către utilizatorul final care are obligația depunerii declarației de impunere pentru stabilirea taxei de salubrizare ce constituie Anexa nr. 1 la prezentul regulament, parte integrantă din acesta.
7. În cazul în care utilizatorul final este persoană juridică sau persoană fizică care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberală acesta este obligat la încheierea contractului individual.
8. Taxa de salubrizare se datorează către bugetul local al orașului Turceni.
9. În cazul în care o clădire se află în proprietatea comună a două sau mai multe persoane, Declarația de impunere pentru stabilirea taxei de salubrizare se poate depune de unul dintre coproprietari sau de fiecare în parte, după caz.

ART.4 Instituirea taxei de salubrizare
1. Pe teritoriul administrativ al orașului Turceni, se instituie începând cu luna ianuarie 2027 taxa de salubrizare pentru generatorii de deșeuri municipale - denumiti în continuare utilizatori casnici și pentru utilizatori non-casnici care refuză încheierea contractului individual, în condițiile stabilite de prezentul regulament.
2. Cuantumul taxei de salubrizare poate fi ajustat sau modificat oricând pe parcursul anului prin hotărâre a consiliului local.
3. Taxa de salubrizare se datorează de către toți utilizatorii serviciului care produc deșeuri menajere și nemenajere, proprietari ai imobilelor situate pe raza administrativ teritorială a orașului Turceni, cuantumul lunar fiind calculat în funcție de tipul de utilizator și se instituie astfel:
			a) Utilizatorii casnici 
			(1) Taxa de salubrizare se calculează pentru fiecare persoană care locuiește efectiv în imobilul rezidențial/mixt, iar impunerea taxei de salubrizare se face pentru proprietarul imobilului;
			(2) Numărul de persoane pentru care se face impunerea taxei de salubrizare va fi conform declarației pe proprie răspundere a proprietarului/chiriașului în cazul locuințelor proprietate de stat sau proprietate a unității administrativ-teritoriale;
			b) Utilizatorii non-casnici:
			(1) În cazul refuzului de a încheia contractul individual de prestări servicii de salubrizare, utilizatorul non-casnic are obligația de a depune pe propria răspundere declarația de impunere conform Anexei nr.2 la prezentul regulament, parte integrantă din acesta.
			(2) Persoanele juridice au obligaţia de plată a taxei de salubrizare în funcţie de cantitatea de deșeuri generată stabilită în metru cub/lună, corelată cu programul de colectare. 
4. În vederea stabilirii taxei de salubrizare, proprietarii imobilelor rezidențiale/mixte au obligația depunerii declarațiilor de impunere/rectificative conform Anexelor nr. 1 - 2 la prezentul regulament, parte integrantă din acesta.
5.Taxa de salubrizare prevăzută de prezentul regulament se instituie începând cu data de 01.01.2027, dată comunicată pe site-ul instituției și în mass-media.

ART.5 Declararea taxei de salubrizare
(1) Persoanele fizice, proprietari de imobile cu destinația rezidențială (locuință)/mixtă, au obligația depunerii declarației pentru stabilirea cuantumului taxei de salubrizare, conform Anexei nr. 1 la prezentul regulament și de a achita taxa de salubrizare. Declarația de impunere se depune pentru fiecare proprietate deținută, fie că este locuită de proprietar, fie că este utilizată de alte persoane fizice ( închiriată, comodat etc), pentru toate persoanele din imobil care beneficiază de  serviciul de salubrizare, proprietarul devenind subiect de drept fiscal.
 (2) În cazul imobilelor deținute în proprietate de către persoanele juridice care refuză încheierea contractului de salubrizare, obligația de a depune declarația de impunere şi obligația de a achita taxa de salubrizare revin proprietarului imobilului. Se va depune declarația de impunere prevăzută în Anexa nr. 2 la prezentul regulament, pentru fiecare unitate locativă deținută, fie că este utilizată de proprietar, fie că este închiriată altor persoane fizice, pentru toate persoanele din imobil care beneficiază de serviciul de salubrizare, proprietarul devenind subiect de drept fiscal.
(3) În vederea stabilirii taxei de salubrizare proprietarul, respectiv concesionarul /locatarul/ titularul dreptului de folosință al imobilului proprietate de stat sau a unității administrativ teritoriale are obligația depunerii declarației de impunere conform Anexelor nr.1 și nr.2 prevăzute de prezentul Regulament, după caz, la Compartimentul de Impozite și Taxe al Primăriei orașului Turceni, până cel târziu în termen de 60 de zile de la data aprobării instituirii taxei de salubrizare, dată comunicată pe site-ul instituției și în mass-media.
(4) În cazul imobilelor nerezidențiale aflate în proprietatea persoanelor fizice sau juridice utilizate de către persoanele juridice și persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă pentru desfășurarea obiectului de activitate, contravaloarea serviciilor de salubrizare va fi achitată operatorului de salubrizare, prin tarif, și va fi datorată de persoana juridică sau persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă care utilizează imobilul nerezidențial. În acest sens, persoanelor juridice și persoanelor fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă care utilizează imobilul nerezidențial le revine obligația de a încheia contractul de prestare a serviciului de salubrizare direct cu operatorul.
(5) Utilizatorii non - casnici care refuză încheierea contractului de salubrizare vor depune declarația de impunere prevăzută în Anexa nr. 2 la prezentul regulament în termen de 5 zile de la data comunicării procesului verbal de contravenție prevăzut pentru neîncheierea contractului individual de servicii de salubrizare, iar taxa de salubrizare se datorează începând cu data de întâi a lunii în care intră în vigoare prevederile hotărârii de instituire a taxei salubrizare și se stabilește/datorează proporțional cu numărul lunilor rămase din anul în curs.
(6).1 În caz de deces al titularului dreptului de proprietate asupra imobilului, obligația de a depune declarația de impunere, declarația de scădere și obligația de plată revin moștenitorului/moștenitorilor de drept. În cazul în care nu se depune declarație de scădere, scăderea de la plata taxei de salubrizare pentru persoana decedată se face din oficiu începând cu data de 1 a lunii următoare decesului.
6.2 În cazul radierii/suspendării activității/încetării activității proprietarului sau utilizatorului non-casnic astfel cum este el definit la art. 2 din prezentul regulament depunerea declarației prevăzute ca fiind Anexei nr. 3 la prezentul regulament se face de către reprezentantul/împuternicitul utilizatorului non-casnic. 
6.3. În cazul în care se constată de către organul fiscal radierea/suspendarea/încetarea activității scăderea din evidența fiscală se face din oficiu de organul fiscal, cu data de 1 a lunii următoare intervenirii uneia dintre situațiile prevăzute mai sus.
(7) Cu titlu de excepție, utilizatorii serviciului de salubrizare care dobândesc /finalizează imobile rezidențiale/mixte după data prevăzută la art.5 alin.(4) din prezentul regulament, au obligația depunerii declarației fiscale de impunere până la data de 25 a lunii următoare celei în care s-a dobândit/finalizat imobilul indiferent dacă are recepție sau nu, și datorează taxa de salubrizare începând cu data de întâi a lunii urmatoare celei în care au dobândit/finalizat imobilul, iar taxa de salubrizare se stabilește/datorează proporțional cu numărul lunilor rămase din anul în care s-a dobândit/finalizat imobilul respectiv, indiferent dacă are sau recepție.
(8) Declarațiile de impunere/rectificative pentru stabilirea taxei de salubrizare prevăzute în Anexele nr.1 și 2 la prezentul regulament, sunt asimilate deciziilor de impunere sub rezerva unei verificări ulterioare, reprezentând titlu de creanță ce devine titlu executoriu în condițiile art. 226 alin (4) din Legea 207/2015 privind codul de procedură fiscală ”Titlul de creanță devine titlu executoriu la data la care se împlinește scadența sau termenul de plată prevăzut de lege”.
(9) Proprietarii/utilizatorii non-casnici de imobile care au obligația de a depune declarațiile de impunere/rectificative conform Anexelor nr.1 și 2 la prezentul regulament, vor completa declarația de impunere pentru stabilirea taxei de salubrizare înscriind corect, complet și cu bună-credință informațiile prevăzute de formular, corespunzător situației sale reale. Declarația de impunere se completează în două exemplare și se semnează de către proprietar/utilizator non-casnic, după caz, sau reprezentant legal ori împuternicitul acestuia.
(10) Declarațiile de impunere/rectificative prevăzute în Anexele nr. 1 și 2 precum și declarația de scoatere din evidență a taxei de salubrizare prevăzută în Anexa nr. 3 la prezentul regulament, după caz, se depun la registratura/ punctele de lucru ale Compartimentului Taxe și Impozite, se comunică prin poștă, cu confirmare de primire, prin mijloace electronice sau prin sisteme electronice de transmitere la distanță comunicate de Primăria orașului Turceni - Compartimentul Taxe și Impozite. Declarațiile de impunere/rectificative prevăzute în Anexele nr. 1 și 2 la prezentul regulament vor fi însoţite de Cartea de identitate/ buletinul de identitate al proprietarului, respectiv CUI/CIF-ul persoanei juridice. Declarațiile de impunere/rectificative/scădere prevăzute în Anexele nr.1, 2 și 3 la prezentul regulament sunt disponibile și online, și pot fi descărcate de pe site-ul Primăriei orașului Turceni, accesând adresa web https://www.primariaturceni.ro. 
(11) În situația în care intervin modificări în ceea ce privește numărul persoanelor cărora li se prestează serviciul de salubrizare dintr-un spațiu locativ sau după caz, alte modificări care vor determina recalcularea taxei de salubrizare, proprietarul imobilului are obligația ca, până la data de 25 a lunii următoare celei în care a apărut modificarea, să depună declarațiile de impunere rectificative prevăzute în Anexa nr. 1 sau Anexa 2 la prezentul regulament, după caz, iar actualizarea taxei de salubrizare datorată operează începând cu data de întâi a lunii următoare apariției modificării. Declarația de impunere rectificativă este insoțită de documente justificative care să certifice modificările survenite (certificat deces, viza flotant, contract închiriere, radiere, încetare activitate, etc).
(12) În cazul dobândirii sau construirii unei imobil nerezidențial în cursul anului, utilizatorul non-casnic are obligația de a încheia contractul de prestare a serviciului de salubrizare cu aplicarea art.5 alin.(4) din prezentul regulament. 
(13) Pentru clădirile nou-construite, data dobândirii clădirii este data prevăzută de Legea nr. 227/2015 privind Codul Fiscal, cu modificarile și completările ulterioare.
(14) În cazul înstrăinării, desfiinţării unei clădiri, proprietarul are obligaţia să depună Anexa nr .3 - Declarația pentru scoaterea din evidență a taxei de salubrizare, până la data de 25 a lunii următoare celei în care a avut loc înstrăinarea, demolarea sau distrugerea clădirii şi încetează să datoreze taxa de salubrizare începând cu data de întâi a lunii următoare înstrăinării, desfințării clădirii, inclusiv în cazul clădirilor pentru care nu s-a eliberat autorizaţie de desfiinţare; în cazul în care nu se depune declarația pentru scoaterea din evidență, scăderea taxei speciale de salubrizare se face din oficiu. 
(15) În cazul unei clădiri care face obiectul unui contract de leasing financiar, pe întreaga durată a acestuia se aplică următoarele reguli:
a) taxa de salubrizare se datorează de locatar, începând cu data de întâi a lunii următoare încheierii contractului, dacă destinația imobilului este rezidențială/mixtă sau dacă locatarul utilizator non-casnic refuză încheierea unui contract cu operatorul de salubritate. 
b) în cazul încetării contractului de leasing, taxa de salubrizare se datorează de locator, începând cu data de întâi a lunii următoare încetării contractului, dacă destinația imobilului este rezidențială/mixtă.
c) atât locatorul, cât și locatarul au obligația depunerii declarației de impunere privind stabilirea taxei de salubrizare până la data de 25 a lunii următoare celei în care s-a finalizat contractul de leasing sau a încheierii procesului-verbal de predare a bunului sau a altor documente similare care atestă intrarea bunului în posesia locatorului ca urmare a rezilierii contractului de leasing, însoțită de o copie a acestor documente.
(16) Nedepunerea Declarațiilor de impunere/rectificative prevăzute în Anexele 1 și 2 la prezentul regulament, după caz, la termenele stabilite pentru fiecare declarație de impunere/rectificativă, dă dreptul organului fiscal local să procedeze la impunerea din oficiu a taxei de salubrizare. Astfel, obligația de plată se va stabili din oficiu, după cum urmează:
a) pentru proprietarii de imobile cu destinație rezidențială/mixtă cuantumul taxei de salubrizare se va stabili pe baza oricăror date și informații obținute de organul fiscal local, iar în situația în care nu va fi posibilă determinarea numărului de persoane dintr-o locuință, se va estima un număr de 3 persoane.
b) pentru utilizatorii non - casnici cuantumul taxei de salubrizare este stabilit conform hotărârii de instituire a taxei salubrizare.
(17) Comunicarea deciziei de impunere privind stabilirea din oficiu a taxei de salubrizare se face conform prevederilor Codului de procedură fiscală. În cazul neluării la cunoștință de decizia de impunere privind stabilirea taxei de salubrizare stabilită din oficiu de către Compartimentul Taxe și Impozite a Primăriei orașului Turceni, obligația de plată a taxei de salubrizare subzista, utilizatorii serviciului având obligația de a consulta site-ul Primăriei orașului Turceni accesând adresa web https://www.primariaturcenio.ro, în vederea luării la cunoștință a obligației fiscale datorate.
(18) Proprietarul de imobil/utilizatorul non-casnic poate depune declarația de impunere privind stabilirea taxei de salubrizare ce a făcut obiectul deciziei de impunere emisă din oficiu și comunicată conform prevederilor legale, în termen de 60 zile de la data comunicării deciziei, sub sancțiunea decăderii, fiind aplicabile prevederile art. 107 din Legea nr. 207/2015 privind Codul de procedură fiscală.

Art. 6 Procedura de identificare și stabilire a utilizatorilor non-casnici
1. În prima săptămână a fiecărei luni, operatorul serviciului de salubrizare va comunica în scris Primăriei orașului Turceni datele de identificare (denumire, CUI/CIF, loc desfășurare activitate) ale utilizatorilor serviciului de salubrizare care au refuzat încheierea contractului de prestare al serviciului, inclusiv notificarea emisă cu dovada comunicării acesteia.
2. În cel mult 5 zile lucrătoare de la comunicarea transmisă de către operatorul de salubrizare, persoanele împuternicite de primar să monitorizeze activitatea serviciului de salubrizare au obligația de a notifica utilizatorii non-casnici să încheie un contract de colectare a deșeurilor cu operatorul. Termenul acordat prin notificare este de 10 zile calendaristice de la data comunicării notificării. În acest termen utilizatorul non-casnic este obligat să prezinte documentele care să ateste  îndeplinirea obligațiilor legale de încheiere a contractului.
3. În caz de nerespectare a termenului stabilit prin notificare, persoanele împuternicite de primar au obligația de a aplica sancțiunea conform prevederilor legale pentru neîncheierea unui contract de prestare a serviciului de salubrizare și de a comunica Compartimentului Taxe și  Impozite din cadrul Primăriei orașului Turceni, în termen de 3 zile lucrătoare de la data comunicării procesului-verbal de contravenție, situația utilizatorilor non-casnici care au refuzat să încheie contractul individul pentru servicii de salubrizare, situație însoțită de documente justificative.
4. Compartimentului Taxe și Impozite va notifica toți utilizatorii non-casnici care au obligația de a depune Declarația de impunere prevăzută în Anexa nr.2 la prezentul regulament, după caz.  Nedepunerea declarației de impunere în termen de 15 zile de la comunicarea notificării dă dreptul Compartimentului Taxe și  Impozite a Primăriei orașului Turceni de a stabili din oficiu taxa de salubrizare datorată conform prevederilor Codului de procedură fiscală și prevederilor prezentului regulament.
5. În cazul denunțării unilaterale a contractelor de salubrizare, operatorul este obligat să notifice Primăria orașului Turceni și sunt aplicabile prevederile prezentului articol, după caz. Denunțarea unilaterală a contractelor de salubrizare se face în condițiile legii.
 6. Utilizatorii non-casnici care au denunțat contractul unilateral și au calitatea de beneficiari ai serviciului de salubrizare, datorează taxa de salubrizare începând cu data de întâi a lunii următoare datei la care s-a denunțat contractul.

	ART.7  Plata taxei de salubrizare  

(1) Taxa de salubrizare se plătește lunar, până la data de 25 inclusiv a lunii următoare celei în care s-a prestat serviciul de salubrizare.
(2) Plata taxei de salubrizare se poate face și anticipat, pe o perioadă de mai multe luni, sau pentru întregul an. 
(3) Pentru neplata la termenul scadent a taxei speciale de salubrizare, se datorează majorări de întârziere, precum și aplicarea măsurilor de executare silită prevăzute de Legea nr. 207/2015 privind Codul de procedură fiscală, cu modificările și completările ulterioare. Nivelul majorărilor de întârziere este cel stabilit pentru neplata obligațiilor fiscale datorate organului fiscal local.
		(4) Taxa de salubrizare plătită în plus se compensează sau se restituie, după caz, în condițiile prevederilor legale în vigoare.
		(5) Taxa de salubrizare se face venit la bugetul local al orașului Turceni. 
		(6) Taxa de salubrizare se poate achita prin următoarele modalități de plată:
a) În numerar/card bancar prin POS și la casieria Primăriei orașului  Turceni – Compartiment Taxe și Impozite;
b) Plata on line – se poate efectua prin urmatoarele modalități:
- prin intermediul paginii web www.Ghiseul.ro; Pentru plăţile efectuate prin intermediul www.ghiseul.ro nu se percepe comision plătitorului, comisionul este plătit din bugetul local al orașului Turceni;
- plata fără autentificare – se alege opţiunea “Plata fără autentificare”; 
- plata cu autentificare – se alege opţiunea “Plăţi cu autentificare”. În cazul în care se deține un cont de acces pentru Sistemul National Electronic de Plata online cu cardul bancar (SNEP), prin aceasta modalitate se pot plăti numai impozitele și taxele existente la rolul nominal unic al contribuabilului. 

ART. 8 Contravenții și sancțiuni 
1. Nerespectarea prevederilor prezentului Regulament sau neîndeplinirea obligaţiilor stabilite prin acesta, dacă nu au fost comise în astfel de condiţii încât, potrivit legii penale, să fie considerate infracţiuni, constituie contravenţii.
	   2. Constituie contravenţie pentru utilizatorii serviciului de salubrizare următoarele fapte: 
	   a) depunerea peste termen a declarațiilor de impunere/rectificative a taxei de salubrizare prevăzute la art.5 alin.1, alin.2, alin.4, alin.5, alin.7 și alin.11;
	   b) nedepunerea declarațiilor de impunere/rectificative a taxei de salubrizate, prevăzute la art.5 alin.1, alin.2, alin.4, alin.5, alin.7 și alin.11;
     3. Contravențiile prevăzute la pct. 2 lit.a se sancționează cu amendă de la 77 lei la 307 lei, iar cele prevăzute la pct. 2 lit. b) cu amendă de la 307 lei la 765 lei.
     4. În cazul utilizatorilor non-casnici, limitele minime și maxime ale amenzilor prevăzute la pct.3 se majorează cu 300%.
     5. Constatarea contravențiilor și aplicarea sacțiunilor se fac de către primar și persoane împuternicite din cadrul autorității publice locale.
	  6. Limitele amenzilor prevăzute la alin. 3 se actualizează prin hotărâre a consiliului local conform procedurii stabilite la art. 491 din Codul fiscal.
	   7. Contravențiilor prevăzute în prezentul articol li se aplică dispozițiile Ordonanței Guvernului nr. 2/2001 privind regimul juridic al contravențiilor, aprobată prin Legea nr. 180/2002,  cu modificările și completările ulterioare.


CAPITOLUL III. GESTIONAREA VENITURILOR SI A CHELTUIELILOR AFERENTE SERVICIULUI DE SALUBRIZARE

	ART.9 Reguli generale

	1. Pentru asigurarea finanţării serviciilor de salubrizare autoritățile publice locale au obligația  să stabilească, în condiţiile legii, taxe de salubrizare în sarcina utilizatorilor care beneficiază de serviciile de salubrizare, care să acopere tarifele operatorului de salubrizare care deservește utilizatorii respectivi cu luarea în considerare a tuturor activităţilor componente ale serviciului de la colectarea deșeurilor până inclusiv la eliminarea acestora la depozit sau alte instalaţii, pe întregul flux al deșeurilor.
	2. Veniturile obținute din colectarea taxelor de salubrizare sunt venituri ale bugetului local al orașului Turceni și sunt încasate de la utilizatorii serviciilor de salubrizare și se utilizează integral pentru finanțarea cheltuielilor curente de întreținere a acestor servicii. 
       3. Cuantumul taxelor de salubrizare se aprobă anual până cel mai târziu la 31 decembrie a fiecărui an pentru anul următor.
       4. Ajustarea şi modificarea ulterioară a taxelor de salubrizare se face oricând pe parcursul anului, la solicitarea operatorului de salubrizare. Până cel târziu în luna noiembrie a fiecărui an, SC TURCENISAL SRL va comunica Primăriei orașului Turceni cuantumul tarifelor de salubrizare, în vederea stabilirii și aprobării cuantmului taxei de salubrizare de către Consiliul Local al orașului Turceni, aprobare premergătoare fundamentării și aprobării Bugetului de venituri și cheltuieli al orașului Turceni.
ART.10 Atribuțiile compartimentelor de specialitate 
	În vederea unei cât mai bune gestionări a serviciilor de salubrizare, compartimentele de specialitate din cadrul Primăriei orașului Turceni îndeplinesc următoarele atribuții:
1. Compartimentului Taxe și  Impozite, care administrează fiscal taxa de salubrizare:
a) urmărește depunerea declarațiilor de impunere/ rectificative a taxelor de salubrizare de către utilizatorii serviciului de salubrizare și asigură înregistrarea acestora în evidența fiscală, încasează taxele de salubrizare datorate;
b) în scopul exercitării activității de colectare a taxelor de salubrizare, organizează pentru fiecare utilizator al serviciului de salubrizare evidența taxei de salubrizare;
c) desfășoară toate activitățile necesare privind administrarea taxei de salubrizare;
	d) colaborează cu compartimentele de specialitate din cadrul Primăriei orașului Turceni în vederea unei cât mai bune gestionări a sistemului de management integrat al deșeurilor;
2. Compartimentul tehnic:
	a) Compartimentul tehnic, prin reprezentanții săi, verifică şi confirmă activităţile Serviciului de salubrizare prestate de către operatorul serviciului.
	b) Întocmește anual propunerile de buget pentru plata contravalorii activităţilor serviciului de salubrizare delegate către operatorul local.
	3.  Compartimentul contabilitate:
	  Efectuează plata contravalorii serviciilor de salubrizare pe baza facturilor emise de către toți operatorii care desfășoară activități de salubrizare pe fluxul deșeurilor municipale, cu respectarea Ordinului nr. 1140/2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor bugetare.  


CAPITOLUL IV. DISPOZIȚII FINALE

		1. Prezentul Regulament se aplică pe toată durata contractului de delegare a serviciului de salubrizare în orașul Turceni de către operatorul SC Turcenisal SRL.
		2. Prelucrarea datelor cu caracter personal de către Organul fiscal local se realizează cu respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare, în scopul exercitării atribuţiilor de administrare a creanţelor fiscale.
		3. Orice modificare a legislaţiei incidentă în domeniu sau a actelor de autoritate, modifică de drept prevederile prezentului Regulament.
		4.Anexele 1-3 fac parte integrantă din prezentul regulament.


     Serviciul buget – contabilitate,                                         Compartiment juridic,
             Minel Rădoi                                                         Alina Fota

